tartuNLP/wikipedia-smugri-20251201 huggingface dataset:
Ademola Lookman

Ademola Lookman Olajade Alade Aylola Lookman (sündinud 20. oktoobril 1997 Londonis) on Inglismaal sündinud Nigeeria jalgpallur, kes mängib Itaalia kõrgliigaklubis Atalanta ja Nigeeria jalgpallikoondises äärepoolkaitsjana.
Ta alustas klubikarjääri Charlton Athleticus. Ta mängis klubi meeskonnas hooajal 2015–16 Inglismaa esiliigas ja hooajal 2016–17 Inglismaa tugevuselt kolmandas liigas.
2017. aasta jaanuaris sõlmis ta Inglismaa kõrgliigaklubiga Everton nelja ja poole aasta pikkuse lepingu. Debüüdi Evertoni meeskonnas tegi ta 14. jaanuaril mängus Manchester City vastu ja lõi selles mängus kohe värava. Hooaja 2017–18 teise poole veetis ta laenul Saksamaa kõrgliigaklubis RB Leipzig ning lõi 11 mänguga Saksamaa kõrgliigas viis väravat. Hooajal 2018–19 mängis ta taas Evertoni meeskonnas, kuid naasis 2019. juulis Leipzigi, kellega sõlmis püsiva lepingu. 2020. aasta septembris läks ta Leipzigist üheks hooajaks laenule Inglismaa kõrgliigaklubisse Fulham. Hooaja 2021/22 oli ta laenul Leicester Citys ning lõi Inglismaa kõrgliigas 26 mänguga kuus väravat.
2022. aasta augustis siirdus ta umbes 15 miljoni euro eest Atalantasse, kellega sõlmis nelja-aastase lepingu.
Aastatel 2016–2019 mängis Lookman Inglismaa noortekoondistes. 2017. aastal tuli Lookman Inglismaa kuni 20-aastaste koondisega juunioride maailmameistriks. Ta lõi turniiril kolm väravat. Lookman sündis Nigeeria vanemate perekonnas ja Nigeeria jalgpallikoondisse kutsuti teda juba 2018. aastal. Nigeeria koondise kasuks otsustas ta 2022. aastal. Nigeeria koondises tegi ta debüüdi 25. märtsil 2022 MM-i valikmängus Ghana vastu. Koondisekarjääri esimese värava lõi ta 13. juunil 2022 Aafrika rahvaste karikavõistluste valikmängus São Tomé ja Príncipe vastu.
Anthony Knockaert

Anthony Patrick Knockaert (sündinud 20. novembril 1991 Roubaix's) on Prantsusmaa jalgpallur, kes mängib äärepoolkaitsjana Kreeka kõrgliigaklubis Volos.
Ta alustas klubikarjääri 2009. aastal Prantsusmaa kolmanda liiga klubis Guingamp, kellega tõusis hooajaks 2011–12 Prantsusmaa esiliigasse. Hooajal 2011–12 lõi ta esiliigas 11 väravat.
2012. aasta augustis sõlmis ta kolmeaastase lepingu Inglismaa esiliiga klubiga Leicester City. Ta mängis klubi meeskonnas kokku kolm hooaega, millest kaks esimest esiliigas ja kolmanda hooaja kõrgliigas.
2015. aasta juunis liitus ta Belgia kõrgliiga klubiga Standard Liège.
2016. aasta jaanuaris liitus ta Inglismaa klubiga Brighton &amp; Hove Albion, kellega sõlmis kolmeaastase lepingu. Esimesed kaks hooaega mängis ta klubiga Inglismaa esiliigas. Hooajal 2016–17 lõi ta liigas koguni 15 väravat ja aitas klubil tõusta Premier League'isse. Samal hooajal valiti ta esiliiga hooaja sümboolsesse koosseisu ja kogu liiga parimaks mängijaks. 15. oktoobril 2017 lõi ta mängus Evertoni vastu oma esimese värava Inglismaa kõrgliigas.
2019. aasta juulis suundus ta Brighton &amp; Hove Albionist laenule Fulhami. 2020. aasta juulis sõlmis ta klubiga püsiva lepingu. Hooajal 2020/21 oli ta Fulhamist laenul Inglismaa esiliigaklubis Nottingham Forest. 2022. aasta septembris läks ta Fulhamist üheks hooajaks laenule Volos.
Knockaert on mänginud Prantsusmaa kuni 20- ja kuni 21-aastaste koondises.
Kiievi ja kogu Ukraina metropoliit

Kiievi ja kogu Ukraina metropoliit (ukraina keeles "Митрополит Київський і всієї України") on Ukraina Õigeusu Kiriku eestseisja tiitel.
Ajalugu.
Esmakordselt kasutas tiitlit Kiievi ja kogu Ukraina metropoliit Ukraina Autokefaalse Õiegusu Kiriku rajaja Vassõl Lõpkivskõi 1921. aastal. Seda tiitlit on kasutanud ka Moskva Patriarhaadi Ukraina Õigeusu Kiriku eestseisjad.
Yves Bissouma

Yves Bissouma (sündinud 30. augustil 1996 Issias) on Mali jalgpallur. Ta mängib poolkaitsjana Premier League'i klubis Tottenham Hotspur ja Mali jalgpallikoondises.
Ta sündis Elevandiluurannikul, kuid kasvas üles Malis. 2014. aastal liitus ta Mali kõrgliigaklubiga AS Real Bamako.
2016. aasta juulis sõlmis ta lepingu Prantsusmaa kõrgliigaklubiga Lille, kus mängis kokku kaks hooaega.
2018. aasta juulis sõlmis ta viieaastase lepingu Inglismaa kõrgliigaklubiga Brighton &amp; Hove Albion.
2022. aasta juunis siirdus ta 30 miljoni naelsterlingi eest Tottenham Hotspuri, kellega sõlmis nelja-aastase lepingu.
Mali jalgpallikoondises tegi Bissouma debüüdi 2015. aastal. Esimese värava lõi ta koondis särgis 4. veebruaril 2016 mängus Elevandiluuranniku vastu. 2017. aasta Aafrika rahvaste karikavõistluste viimases alagrupimängus lõi ta värava Uganda vastu. Ta kuulus Mali koondisse ka 2022. aasta Aafrika meistrivõistlustel.
Sillaoru hüdroelektrijaam

Sillaoru hüdroelektrijaam on hüdroelektrijaam Purtse jõel.
Eesti Rahva Muuseumi aastaraamat

Eesti Rahva Muuseumi aastaraamat on Eesti Rahva Muuseumi avaldatav perioodiline etnograafiaalane teadusväljaanne, mis ilmub 1925. aastast.
1940. aastal nimetati Eesti Rahva Muuseum ümber Eesti NSV Riiklikuks Etnograafiamuuseumiks, aastatel 1952–1963 Eesti NSV Teaduste Akadeemia Etnograafia Muuseum, aastatel 1963–1988 Eesti NSV Riiklik Etnograafiamuuseum. Aastaraamatu nimetus oli Etnograafiamuuseumi aastaraamat.
Aastaraamat on valdavalt eestikeelne, artiklitele on lisatud inglis- ja venekeelsed kokkuvõtted. Pikka aega oli see ainus eestikeelne perioodiline etnograafiatrükis. 2019. aasta alguse seisuga oli aastaraamatus ilmunud üle 700 artikli. 
Lisaks artiklitele avaldatakse aastaraamatutes ülevaateid ERMi tegevusest. Aeg-ajalt on sarjas avaldatud teemanumbreid, vahel teadusprojektide kokkuvõttena: ERMi aastaraamat nr 49 käsitles nõukogudeaegset olmet Eestis, nr 60 muutusi toidukultuuris ja nr 61 fennougristikat.
2019. aastast on Eesti Rahva Muuseumi aastaraamatud alates 47. aastakäigust (2003) vabalt kättesaadavad ja allalaaditavad elektrooniliste ajakirjade keskkonnas Open Journal Systems.
Janne unejutud – 7 imeilusat Grimmi muinasjuttu

"Janne unejutud – 7 imeilusat Grimmi muinasjuttu" on eesti laulja Janne Saare album, mis ilmus 2007. Albumi tootis Level Records.
Matt Ritchie

Matthew Thomas Ritchie (sündinud 10. septembril 1989 Gosportis, Inglismaal) on Šotimaa jalgpallur. Ta mängib äärepoolkaitsjaa Premier League'i klubis Newcastle United ja Šotimaa jalgpallikoondises.
Ta alustas klubikarjääri Portsmouthis, mille noorteakadeemiaga liitus ta 2002. aastal. Enne Portsmouthi meeskonnas debüteerimist mängis ta hooajal 2008–09 Inglismaa neljanda liiga klubis Dagenham &amp; Redbridge ja lõi liigas 11 väravat. Debüüdi Portsmouthi meeskonnas ja ühtlasi Inglismaa kõrgliigas tegi ta 14. aprillil 2010 mängus Wigan Athleticu vastu. Suurema osa hooajast veetis ta neljanda liiga klubis Notts County.
2011. aasta jaanuaris sõlmis ta lepingu Inglismaa kolmanda liiga klubiga Swindon Town. Hooajal 2011–12 tuli klubi liiga võitjaks ja tõusis kõrgemasse liigasse. Samal hooajal lõi Ritchie liigas 10 väravat ning valiti liiga hooaja sümboolsesse koosseisu ja ühtlasi kogu liiga parimaks mängijaks. 2013. aastal valiti ta kolmanda liiga parimaks mängijaks.
2013. aasta jaanuaris sõlmis ta kolme ja poole aasta pikkuse lepingu kolmanda liiga klubiga AFC Bournemouth. Hooajal 2012–13 kindlustati pääs esiliigasse. Bournemouth võitis hooajal 2014–15 esiliiga ja tõusis Premier League'isse. Ritchie valiti samal hooajal esiliiga hooaja sümboolsesse koosseisu. 19. septembril 2015 lõi ta mängus Sunderlandi vastu oma karjääri esimese värava Inglismaa kõrgliigas.
2016. aasta juulis sõlmis ta viieaastase lepingu Inglismaa esiliiga klubiga Newcastle United. Hooajal 2016–17 tegi Ritchie taas särava esituse ja lõi liigas 12 väravat. Newcastle United võitis esiliiga ja tõusis Premier League'isse.
Debüüdi Šotimaa jalgpallikoondises tegi Ritchie 25. märtsil 2015 sõprusmängus Põhja-Iirimaa vastu. Esimese värava lõi ta koondise särgis sama aasta 5. juunil sõprusmängus Katari vastu.
Väino ja Toomas Uibo

Väino ja Toomas Uibo oli Eesti duett, mille moodustasid isa Väino ja poeg Toomas Uibo. 
2012. aastal ilmus ansamblilt album "Laulan sõbraks öö ja päeva ...". Album sisaldas 1984. aastal salvestatud lugusid.
Gerd Neggo stipendium

Gerd Neggo stipendium on Eesti tantsuõpetajatele määratav stipendium. Stipendiumi saaja selgitatakse välja Eesti Tantsukunsti ja Tantsuhariduse Liidu korraldatava konkursi kaudu. Konkurssi toetab Eesti Kultuurkapital.
Arno Tali fond

Arno Tali fond on Eesti Rahvuskultuuri Fondi üks allfonde.
Fondi eelkäija oli "Arno Tali Sihtkapital" (lühend ATS), mille 24. augustil 1993 asutas AS Maaleht. Sihtkapitali eesmärkide seas oli stipendiumide ja abirahade kaudu toetada vähem kindlustatud lasterikastest maaperedest pärit õpilasi. Sihtkapitali patroon oli Eesti presidendi abikaasa.
2005. aastal moodustas sihtkapital Eesti Rahvuskultuuri Fondi juurde Arno Tali fondi. Sihtkapital ise likvideeriti lõplikult 2009. aastal.
Botheli ühisvald

Bothel on valdade ühendus ("Samtgemeinde") Saksamaal Alam-Saksimaal Rotenburgi kreisis.
Selle pindala on 148,69 km². 31. detsembril 2017 elas seal 8158 inimest. Selle keskus on Bothel.
Samtgemeinde Bothel koosneb järgmistest valdadest:
Finteli ühisvald

Fintel on valdade ühendus ("Samtgemeinde") Saksamaal Alam-Saksimaal Rotenburgi kreisis.
Selle pindala on 121,93 km². 31. detsembril 2017 elas seal 7405 inimest. Selle keskus on Lauenbrück.
Samtgemeinde Fintel koosneb järgmistest valdadest:
Geestequelle ühisvald

Geestequelle on valdade ühendus ("Samtgemeinde") Saksamaal Alam-Saksimaal Rotenburgi kreisis.
Selle pindala on 140,47 km². 31. detsembril 2017 elas seal 6441 inimest. See asub Bremervördest läänes ja umbes 50 km Bremenist kirdes. See on saanud nime väikese Geeste jõe lätte (saksa: "Quelle") järgi. Selle keskus on Oerel.
Samtgemeinde Geestequelle koosneb järgmistest valdadest:
Selsingeni ühisvald

Selsingen on valdade ühendus ("Samtgemeinde") Saksamaal Alam-Saksimaal Rotenburgi kreisis.
Selle pindala on 226,36 km². 31. detsembril 2017 elas seal 9653 inimest. Selle keskus on Selsingen.
Samtgemeinde Selsingen koosneb järgmistest valdadest:
Sittenseni ühisvald

Sittensen on valdade ühendus ("Samtgemeinde") Saksamaal Alam-Saksimaal Rotenburgi kreisis.
Selle pindala on 138,74 km². 31. detsembril 2017 elas seal 11 149 inimest. Selle keskus on Sittensen.
Samtgemeinde Sittensen koosneb järgmistest valdadest:
Sottrumi ühisvald

Sottrum on valdade ühendus ("Samtgemeinde") Saksamaal Alam-Saksimaal Rotenburgi kreisis.
Selle pindala on 173,06 km². 31. detsembril 2017 elas seal 14 558 inimest. Selle keskus on Sottrum.
Samtgemeinde Sottrum koosneb järgmistest valdadest:
Tarmstedti ühisvald

Tarmstedt on valdade ühendus ("Samtgemeinde") Saksamaal Alam-Saksimaal Rotenburgi kreisis.
Selle pindala on 186,68 km². 31. detsembril 2017 elas seal 10 830 inimest. Selle keskus on Tarmstedt.
Samtgemeinde Tarmstedt koosneb järgmistest valdadest:
Zeveni ühisvald

Zeven on valdade ühendus ("Samtgemeinde") Saksamaal Alam-Saksimaal Rotenburgi kreisis.
Selle pindala on 253,81 km². 31. detsembril 2017 elas seal 22 963 inimest. Selle keskus on Zeven.
Samtgemeinde Zeven koosneb järgmistest valdadest:
Basshunteri diskograafia

Basshunter on välja andnud 5 stuudioalbumit, 2 kompilatsioonialbumit, 27 singlit ja 5 promosinglit.
Ülem-Kuskokwimi keel

Ülem-Kuskokwimi keel on Ameerika Ühendriikides Alaskal räägitav keel, mis kuulub naa-dene keelkonna atapaski keelte põhjaatapaski rühma.
Ülem-Kuskokwimi keel on kriitiliselt ohustatud. Umbes 160 hõimu liikmest oskas 2007. aastal Ülem-Kuskokwimi keelt umbes 40 inimest, kes on valdavalt vanainimesed.
Rúben Neves

Rúben Diogo da Silva Neves (sündinud 13. märtsil 1997 Mozeloses) on Portugali jalgpallur. Ta mängib poolkaitsjana Saudi Araabia kõrgliiga klubis Al Hilal ja Portugali jalgpallikoondises.
Ta alustas klubikarjääri kodumaal FC Portos, mille noortesüsteemiga liitus ta 2005. aastal. Klubi põhimeeskonnas tegi ta debüüdi 2014. aastal. Portoga mängis ta Portugali kõrgliigas kokku kolm hooaega.
2017. aasta juulis liitus ta Inglismaa esiliigas mängiva klubiga Wolverhampton Wanderers. Üleminekusumma oli umbes 15,8 miljonit naelsterlingit. See oli klubi ja liiga suurim üleminek. Hooajal 2017–18 tuli Wolverhampton Wanderers esiliiga võitjaks, millega kindlustati pääs kõrgliigasse. Neves lõi sel hooajal liigas kuus väravat ning valiti liiga hooaja sümboolsesse koosseisu. 2018. aastal valiti ta Wolverhampton Wanderersi aasta mängijaks.
Suvel 2023 ostis tema mängijaõigused 55 miljoni euro eest Saudi Araabia klubi Al Hilal.
2015. aastal võitis ta Portugali kuni 21-aastaste koondisega omavanuste Euroopa meistrivõistlustel hõbemedali. Portugali jalgpallikoondises tegi Neves debüüdi 10. novembril 2015 sõprusmängus Venemaa vastu.
ÖselStuff

ÖselStuff OÜ on Eesti pereettevõte, mis on asutatud 2016. aastal. Ettevõte toodab kasemahlajooke, mis sisaldavad vähem suhkrut kui tavapärased karastusjoogid.
Ettevõte turustab oma tooteid nii Eestis kui ka välismaal nimega ÖselBirch. 1. juulist 2016 kuni 6. jaanuarini 2017 viidi läbi tootearenduse projekt koostöös Toidu- ja Fermentatsioonitehnoloogia Arenduskeskusega Tallinnas Euroopa Regionaalarengu Fondi toel. Tootearenduse projekti raames otsiti võimalusi säilitada kasemahla ilma säilitusaineteta ning koostati põhjamaiseid kasemahlajoogi retsepte. 
Öselstuff OÜ alustas tootmist 2017. aasta juulis. Tootmise jaoks kogus ettevõte finantsvahendeid ühisrahastusplatvormil Kickstarter, millega koguti toetust 141 toetajalt Eestist, Soomest, Leedust, Rootsist, Saksamaalt, Šveitsist, Suurbritanniast, Lõuna-Aafrika Vabariigist, Ameerika Ühendriikidest, Kanadast ja Singapurist.
Nikolai Alumäe medal

Nikolai Alumäe medal on Eesti Teaduste Akadeemia välja antav medal saavutuste eest informaatika ja tehnikateaduste alal.
Wilhelm Ostwaldi medal

Wilhelm Ostwaldi medal on Eesti Teaduste Akadeemia välja antav medal saavutuste eest keemias ja sellega seotud valdkondades.
Harald Kerese medal

Harald Kerese medal on Eesti Teaduste Akadeemia välja antav medal saavutuste eest astronoomia, füüsika ja matemaatika alal.
Bernhard Schmidti preemia

Bernhard Schmidti preemia on Eesti Teaduste Akadeemia välja antav preemia Eestis töötavatele noortele teadlastele ja inseneridele saavutuste eest arendustegevuses ja teaduslike uurimistulemuste rakendamisel.
Ede Kurreli preemia

Ede Kurreli preemia (ka Eesti Metallikunstnike Liidu aastapreemia) on tähtsaim Eesti ehtekunstipreemia, mida annab välja Eesti Metallikunstnike Liit alates 1998. aastast. 
Preemia laureaat otsustatakse eelmise kalendriaasta tegevuste alusel. Kuni 2012. aastani rahastas preemiat Eesti Kultuurkapital. Pärast seda on Eesti Metallikunstnike Liit leidnud laureaadi oma liikmete hulgast, hinnates nende töö aktiivsust, laiahaardelisust, samuti atraktiivsust ja kvaliteeti. Preemiasummaga käib kaasas Ede Kurreli valmistatud vaskvorm, mida iga laureaat omapoolse detailiga täiendab.
Erki Noole Kergejõustikukool

Erki Noole Kergejõustikukool on spordikool Tallinnas aadressil Herne tänav 30. Kooli omanik on MTÜ Spordiklubi Elite Sport.
Kooli asutasid 1997 Erki Nool ja Kadri Kivine.
Koolis treenib üle 400 lapse.
Fjodor Dostojevski mälestussammas

Fjodor Dostojevski mälestussammas on mälestussammas Tallinnas Kanuti aias.
Samba tegi vene skulptor Valeri Jevdokimov. Samba kinkis Moskva linnavalitsus Tallinnale.
Sammas avati 31. mail 2002. Samba püstitamise idee tuli organisatsioonilt Slaavi Haridus- ja Heategevusühingute Liit Eestis.
Fred Kudu mälestusvõistlus

Fred Kudu mälestusvõistlus on Eesti spordivõistlus mitmevõistluses.
Esimene võistlus toimus 1990 (teistel andmetel 1993). Võistlused on toimunud Käärikul, Tartus, Kuressaares ja Rakveres.
Hans Pöögelmanni ausammas

Hans Pöögelmanni ausammas oli mälestussammas Tallinnas, tänapäevase Lembitu pargi alal.
Samba tegid skulptorid Arnold Alas ja August Vomm. Sammas avati Hans Pöögelmanni mälestuseks 1960. aastal.
Samba pronksosa võeti maha 1992. aasta juulis, graniitalus asetses pargis kuni 2000. aasta kevadeni.
Herbert Hahni Selts

Herbert Hahni Selts on Pärnus tegutsev selts. 
Seltsi eesmärk oli algul asutada Waldorfi pedagoogikal põhinev kool-lasteaed (Pärnu Waldorfkool) ja seejärel hallata seda haridusasutust. Selts on korraldanud ka loenguid, kursusi, seminare, näitusi.
Selts asutati 5. mail 2012.
Anima (koor)

Anima on Hugo Treffneri Gümnaasiumi segakoor. Koori dirigent oli aastaid Ülle Keerberg (1955–2020). Alates 2019. aasta sügisest on koorijuhiks Eve Paap. Kooris laulavad peamiselt Hugo Treffneri Gümnaasiumis õppivad õpilased. 
Esinemised.
Segakoor Anima esineb iga aasta kooli kevadkontserdil ja jõulujumalateenistusel. Samuti kooli ja Eesti Vabariigi aastapäeva aktustel. Koor on osalenud tegutsemisaja jooksul toimunud noorte laulupidudel ja üldlaulupidudel.
Koor on muuhulgas esinenud rahvusvaheliste noortekooride festivalide programmides, samuti üle-eestilistel lauluüritustel (näiteks festivalil "Gustav Ernesaks 100").
Jakob Liivi park

Jakob Liivi park on park Lääne-Viru maakonnas Väike-Maarjas. 
Pargis on mitu Ferdinand Johann Wiedemanni keeleauhinna laureaatide istutatud tamme. Tammed istutati sinna 1993-1996.
Jossif Šagali kvintett

Jossif Šagali kvintett oli Eesti ansambel (kvintett), mis tegutses 1980. aastatel.
Kaie kaev

Kaie kaev on ohvriallikas Pärnu maakonnas Lääneranna vallas Leemeti külas Leemeti talu alal. Allikas on arvele võetud kultuurimälestisena.
Põuasel ajal pole allikat maapinnal näha. Allikalohu läbimõõt on umbes 1,5–2 meetrit.
Lodja metskond

Lodja metskond moodustati 1919. aastal. Metskonna koosseisu võeti endise Kariste ja Kilingi riigimetskonna metsad, hiljem liideti osa Voltveti mõisa metsadest.
Metskonna kantselei asus Kariste-Lodjal.
Loobu metskond

Loobu metskond moodustati 1921. aastal. Metskonna koosseisu võeti Sagadi metskonna Uueküla, Mäe, Aru, Piiumetsa, Valgejõe, Nümmoja, Arbavere, Joaveski, Metsiku, Tatruse, Vanamõisa ja Pauna vahtkond ning Undla metskonna Kõnnu, Viitman, Aaspere ja Hõbeda vahtkond.
Metskonna kantselei asus Loobu mõisas.
Kirsi vanasõidukite muuseum

Kirsi vanasõidukite muuseum on vanasõidukeid eksponeeriv muuseum, mis asub Pärnu maakonnas Lääneranna vallas Virtsu asulas. See on ainus vanasõidukeid eksponeeriv muuseum Eestis.
Muuseumi avati 2006. Muuseumi peab üleval Valeri Kirss.
Oleksandr Zintšenko

Oleksandr Zintšenko (ukraina keeles Олександр Зінченко; sündinud 15. detsembril 1996 Radomõšlis) on Ukraina jalgpallur. Ta mängib ründava poolkaitsjana Premier League'i klubis Arsenal ja Ukraina jalgpallikoondises.
Ta alustas klubikarjääri Venemaa kõrgliiga klubis Ufa, mille meeskonnas debüteeris ta hooajal 2014–15.
2016. aasta juulis sõlmis ta lepingu Inglismaa kõrgliigaklubiga Manchester City. Hooaja 2016–17 veetis ta laenul Hollandi kõrgliiga klubis PSV Eindhoven.
Premier League'is tegi ta Manchester City meeskonnas debüüdi 13. detsembril 2017 mängus Swansea City vastu. Hooajal 2017–18 Manchester City tuli ta Manchester Cityga Inglismaa meistriks. Esimese värava lõi ta klubi meeskonnas 9. jaanuaril 2019 EFL Cupi poolfinaalis Burton Albioni vastu. 2018–19 tuli ta Manchester Cityga teist hooaega järjest Inglismaa meistriks.
2022. aasta juulis siirdus ta Arsenali.
Ukraina jalgpallikoondises tegi Zintšenko debüüdi 12. oktoobril 2015 EM-i valikmängus Hispaania vastu. Koondisekarjääri esimese värava lõi ta oma teises koondisemängus 29. mail 2016 sõprusmängus Rumeenia vastu. Ta kuulus ta Ukraina koondisse 2016. ja 2021. aasta Euroopa meistrivõistlustel.
Loodi metskond

Loodi metskond moodustati 1920. aastal. Metskonna koosseisu võeti Päri, Heimtali, Vardi, Loodi, Morna, Pahuvere eramõisate ja endise Vastsemõisa riigimetskonna metsad.
Metskonna kantselei asus Loodi mõisas.
Mõtsu metskond

Mõtsu metskond moodustati 1920. aastal. Metskonna koosseisu võeti Lihula, Matsalu, Saastna, Mõisaküla, Massu, Iluste, Nehatu, Tuudi, Vatla, Paatsalu, Paadermaa, Mõtsu, Vana-Varbla, Uue-Varbla, Saulepi, Vaiste, Karinõmme, Sipa, Penijõe, Pivarootsi, Voose, Virtsu eramõisa ning Lihula, Karuse, Hanila, Varbla kirikumõisa metsi.
Metskonna kantselei asus Paatsalu mõisas.
Lennart Meri soome-ugri rahvaste filmientsüklopeedia

"Lennart Meri soome-ugri rahvaste filmientsüklopeedia" on 2009 ja uue väljaandena 2015 ilmunud DVDde kogumik, mis sisaldab Lennart Meri tehtud filme soome-ugri rahvastest.
2015 ilmunud DVDde kogumik sisaldab kolme DVDd, millel on kokku seitse filmi. Need filmid on:
Märjamaa metskond

Märjamaa metskond moodustati 1920. aastal Raikküla, Lümandu, Vaimõisa, Sipa, Kõrvetaguse, Päädeva, Orgita, Sõtküla, Haimre, Mõisamaa, Kasti, Valgu, Velise, Päärdu, Jädivere, Nurtu, Vana-Vigala eramõisa, endise Kuuda rüütelkonnamõis]]a ja Märjamaa kirikumõisa metsadest. 
Kantselei asus Märjamaal.
Narva metskond

Narva metskond asutati 1920. aastal Narva jõe parema kalda metsadest, mis Tartu rahulepinguga Eesti Vabariigi koosseisu jäid.
Kantselei asus Narva-Jõesuus.
Kyle Walker

Kyle Andrew Walker (sündinud 28. mail 1990 Sheffieldis) on Inglismaa jalgpallur. Ta mängib paremkaitsjana Premier League'i klubis Manchester City ja Inglismaa jalgpallikoondises.
Ta alustas klubikarjääri kodulinnas Sheffield Unitedis. Klubi põhimeeskonnas debüteeris ta Inglismaa esiliigas hooajal 2008–09.
2009. aasta juulis liitus ta Inglismaa kõrgliiga klubiga Tottenham Hotspur. Esimesed kaks hooaega mängis ta põhiliselt laenul. Hooajal 2009–10 oli ta taas laenul Sheffield Unitedis ning hooajal 2010–11 esiliiga klubis Queens Park Rangers ja kõrgliiga klubis Aston Villa. 5. veebruaril 2011 lõi ta Aston Villa särgis mängus Fulhami vastu oma esimese värava Inglismaa kõrgliigas. 2011. aastal valiti ta Inglismaa liigajalgpalli parimaks noormängijaks. Alates hooajast 2011–12 kuulus ta Tottenham Hotspuri põhikoosseisu. Hooaegadel 2011–12 ja 2016–17 valiti ta Premier League'i hooaja sümboolsesse koosseisu.
2017. aasta juulis sõlmis ta viieaastase lepingu Manchester Cityga. Üleminekusumma oli 50 miljonit naelsterlingit. Hooajal 2017–18 tuli Walker Manchester Cityga Inglismaa meistriks. Samal hooajal valiti ta Inglismaa kõrgliiga sümboolsesse koosseisu. 2018–19 tuli ta Manchester Cityga teist hooaega järjest Inglismaa meistriks.
Debüüdi Inglismaa jalgpallikoondises tegi Walker 12. novembril 2011 sõprusmängus Hispaania vastu. Ta on kuulunud Inglismaa koondisse 2016. aasta Euroopa meistrivõistlustel ja 2018. aasta maailmameistrivõistlustel.
Orajõe metskond

Orajõe metskond asutati 1918. aastal endise Orajõe riigimetskonna maadel.
Kantselei asus Orajõel.
Orava metskond

Orava metskond asutati 1920. aastal Kahkva, Palo, Veriora, Leevi, Vastse-Koiola ja Orava eramõisa metsadest.
Kantselei asus Kahkva mõisas.
Otepää metskond

Otepää metskond asutati 1920. aastal Palupera, Päidla, Arula, Pühajärve, Vidrike, Pilkuse, Neeruti, Saluala eramõisa, Otepää kirikumõisa ja endise Võru riigimetskonna viie vahtkonna maadele. 
Kantselei asus Pühajärve mõisas.
Ukraina Õigeusu Kiriku Püha Sinod

Ukraina Õigeusu Kiriku Püha Sinod (ukraina keeles "Священний синод Православної церкви України") on Ukraina Õigeusu Kiriku peaorgan, millel on kolm alalist ja üheksa mittealalist liiget ning mida juhib Kiievi ja kogu Ukraina metropoliit. 
Koosseis.
Sinodi esimese koosseisu alalisteks liikmeteks said aupatriarh Filaret, Lvivi metropoliit Makarius ning Vinnõtsja ja Bari metropoliit Simeon. UÕK tomoses on Püha Sinodi kohta kirjas:
Peter Robinson

Peter Robinson (17. märts 1950 – 4. oktoober 2022) oli Briti-Kanada kirjanik. 
Tema tuntumate romaanide tegevustik toimub Inglismaal Yorkshire'i krahvkonnas ning nende peategelane on inspektor Alan Banks. Peale kriminaalromaanide kirjutas ta ka muu žanri romaane, lühijutte, luuletusi ja mõne artikli.
Craig Cathcart

Craig George Cathcart (sündinud 6. veebruaril 1989 Belfastis) on Põhja-Iirimaa jalgpallur. Ta mängib keskkaitsjana Premier League'i klubis Watford ja Põhja-Iirimaa jalgpallikoondises.
Ta alustas klubikarjääri Manchester Unitedis, mille noorteakadeemiaga liitus ta 2005. aastal. Manchester Unitedi põhimeeskonnas tal debüüti teha ei õnnestunud. Hooajal 2007–08 mängis ta Belgia esiliigas Royal Antwerpis, hooajal 2008–09 Inglismaa esiliigas Plymouth Argyle'is ja hooajal 2009–10 Watfordiga samuti Inglismaa esiliigas.
2010. aasta augustis sõlmis ta lepingu Inglismaa kõrgliiga klubiga Blackpool. Oma esimese värava Inglismaa kõrgliigas lõi ta 25. jaanuaril 2011 oma endise klubi Manchester Unitedi vastu. Blackpool langes hooajal 2010–11 kõrgliigast välja ja järgmised kolm hooaega mängis Cathcart klubiga esiliigas.
2014. aasta juunis sõlmis ta lepingu Watfordiga. Hooajal 2014–15 sai Watford esiliigas teise koha ja tõusis kõrgliigasse. Alates hooajast 2015–16 on ta klubiga mänginud Premier League'is. 2015. aasta juulis sõlmis Cathcart Watfordiga uue nelja-aastase lepingu.
Debüüdi Põhja-Iirimaa jalgpallikoondises tegi Cathcart 3. septembril 2010 mängus Sloveenia vastu. Esimese värav lõi ta koondise särgis 11. oktoobril 2015 EM-i valikmängus Soome vastu. Ta kuulus Põhja-Iirimaa koondisse 2016. aasta Euroopa meistrivõistlustel.
Rupea

Rupea (saksa keeles "Reps", ungari keeles "Kőhalom") on linn Rumeenias Brașovi maakonnas. Linn asub ajaloolises Transilvaania piirkonnas.
Linna haldusalasse kuulub üks küla: Fișer ("Schweischer", "Sövénység").
2011. aasta rahvaloenduse andmetel oli Rupea elanikest rumeenlasi 68,15%, ungarlasi 18,5%, mustlasi 6,83%, sakslasi 1,55% ja teistest rahvustest inimesi 0,01%. Rahvus oli teadmata 4,93%-l inimestest.
Liina Reimani mälestussõrmus

Liina Reimani mälestussõrmus on Eesti teatri väljapaistvale draamanäitlejannale antav rändauhind. Sõrmuse valdajat nimetatakse "Liina Reimani mälestussõrmuse hoidjaks".
Esimesena kandis sõrmust Liina Reimani soovil Aino Talvi (1980–1984). Aino Talvi andis sõrmuse 1984. aastal edasi Ita Everile. 
Eesti Draamateatri remondi ajal ööl vastu 1. novembrit 2008 varastati Liina Reimani sõrmus ja Anna Tamme – Lisl Lindau kõrvarõngad teatri seifist. Kaks aastat hiljem telliti ehtekunstnik Krista Leharilt asendusehted, et rändehete traditsioon saaks jätkuda. 
Aasta 2018 lõpus andis Ita Ever sõrmuse edasi Ülle Kaljustele.
M. Pressi Arhitektuuribüroo AS

M. Pressi Arhitektuuribüroo AS (rahvusvahelise nimega "Meelis Press Architects") on Eesti arhitektibüroo, mille eesotsas on arhitekt Meelis Press.
Büroo kanti Äriregistrisse 1998.
Ragnar Nurkse mälestuskivi

Ragnar Nurkse mälestuskivi on mälestuskivi Järva maakonnas Türi vallas Käru alevikus.
Kivi avati 5. oktoobril 2007. Mälestuskiviks saanud kivi leidis ja selle tõi kohale Mihkel Haud. Kivile kinnitatud bareljeefi tegi skulptor Paul Uibopuu.
Meelis Kihulane

Meelis Kihulane (sündinud 24. detsembril 1970) on eesti puukäsitöö meister.
Tanel Padar Blues Band

Tanel Padar Blues Band on Eesti ansambel.
Wilfred Ndidi

Onyinye Wilfred Ndidi (sündinud 16. detsembril 1996 Lagoses) on Nigeeria jalgpallur. Ta mängib poolkaitsjana Premier League'i klubis Leicester City ja Nigeeria jalgpallikoondises.
Ta alustas klubikarjääri Belgia kõrgliiga klubis Genk, millega ta liitus 2015. aastal. Belgia kõrgliigas mängis ta kokku kolmel hooajal.
2016. aasta detsembris liitus ta Leicester Cityga. Üleminekusumma oli 17 miljonit naelsterlingit. Esimese värava Inglismaa kõrgliigas lõi ta 1. aprillil 2017 mängus Stoke City vastu.
Debüüdi Nigeeria jalgpallikoondises tegi Ndidi 8. oktoobril 2015 sõprusmängus Kongo DV vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel.
Tanel Ruben Quintet

Tanel Ruben Quintet on Eesti džässiansambel (kvintett).
Ansambel asutati 2006.
Uno Aava karikaralli

Uno Aava karikaralli on Eesti harrastusrallisõitjate võistlus.
Ralli võitja saab Uno Aava karika, mis on rändauhind.
Esimene võistlus toimus 1974. aastal, 2007. aastal toimus 25. karikaralli.
Aimeric de Peguilhan

Aimeric de Peguilhan (u 1170 – u 1230) oli Provence'i trubaduur.
Elukäik.
Tema eluloo ("vida") järgi oli ta Toulouse'i riidekaupmehe poeg (Peguilhan on küla Haute-Garonne'i departemangus Saint Gaudensi lähedal). Aimeric oli rändmuusik, kes teenis oma elu jooksul õukondades Lõuna-Prantsusmaal, Hispaanias ja Põhja-Itaalias. Tema esimene patroon arvatakse olevat Toulouse'i krahv Raimon V. Ta jõudis elu jooksul olla Guilhem de Berguedani, Béarni vikondi Gaston VI, Comminges' krahvi Bernard IV, Aragóni kuninga Pedro II, Kastiilia kuninga Alfonso VIII, Montferrat' markkrahvi Guillaume IV, Malaspina markkrahvi Guilhemi ning Azzo VI ja Beatrice d'Este teenistuses.
Looming.
Aimeric de Peguilhani loomingust on säilinud 54 teksti, kuus neist meloodiaga:
Enamik tema loodust on kantsoonid. On ka mõned tentsoonid (partiimenid) ja sirventeesid ning neli või viis "planh"i.
William Hood Simpson

William Hood Simpson (18. mai 1888 Weatherford, Texas – 15. august 1980 San Antonio, Texas) oli Ameerika Ühendriikide sõjaväelane, kindral, USA väejuht teises maailmasõjas.
Simpson lõpetas 1909. aastal Ameerika Ühendriikide sõjaväeakadeemia West Pointis.
1944. aasta mais määrati Simpson teises maailmasõjas Läänerindel juhtima USA 12. armeegrupi (juhataja Omar Bradley) koosseisu kuuluvat USA 9. armeed. Alates sama aasta detsembrist kuni 4. aprillini 1945 jätkas 9. armee 21. armeegrupi (juhataja Bernard Montgomery) koosseisus. 4. aprillist oli Simpsoni juhitav 9. armee taas 12. armeegrupi alluvuses. 9. armee oli esimene lääneliitlaste armee, mis jõudis Elbeni (12. aprillil), kus kohtuti Nõukogude väeosadega. 
Simpson läks erru 1946. aasta novembris kindralleitnandi auastmes. 1954. aastal anti talle USA kongressi eriaktiga täiskindrali (erus) auaste. Simpson suri 92 aasta vanuselt ja ta maeti Arlingtoni rahvuskalmistule.
Shane Long

Shane Patrick Long (sündinud 22. jaanuaril 1987 Gortnahoe's) on Iirimaa jalgpallur, kes mängib ründajana Inglismaa Premier League'i klubis Southampton ja Iirimaa jalgpallikoondises.
Noorena mängis Long "hurling"ut ja gaeli jalgpalli. Jalgpallurikarjääri alustas ta 2005. aastal Cork Citys. Juba sama aasta juunis sõlmis ta lepingu Inglismaa esiliiga klubiga Reading. Reading tuli hooajal 2005–06 Inglismaa esiliiga võitjaks ja tõusis kõrgliigasse. 20. jaanuaril 2007 lõi ta mängus Sheffield Unitedi vastu oma esimese värava Premier League'is. Alates hooajast 2008–09 mängis ta Readinguga taas esiliigas. Hooajal 2010–11 lõi ta esiliigas koguni 21 väravat. 2010. aastal valiti ta Iirimaa parimaks mängijaks välisliigas. 2011. aastal valiti ta Readingu hooaja parimaks mängijaks.
2011. aasta augustis sõlmis Long lepingu Inglismaa kõrgliiga klubiga West Bromwich Albion. Ta mängis West Bromwich Albionis kokku kaks ja pool hooaega. 2014. aasta jaanuaris liitus ta Hull Cityga, kus mängis vaid hooaja 2013–14 lõpuni.
2014. aasta augustis sõlmis ta nelja-aastase lepingu Inglismaa kõrgliiga klubiga Southampton. Üleminekusumma oli umbes 12 miljonit naelsterlingit. Hooajal 2015–16 tegi Long taas suurepärase hooaja, lüües Inglismaa kõrgliigas kümme väravat. Samal hooajal valiti ta Southamptoni hooaja parimaks mängijaks. 2016. aastal sõlmis ta Southamptoni uue nelja-aastase lepingu.
23. aprillil 2019 lõi ta mängus Watfordi vastu Premier League'i ajaloo kõige kiirema värava, kui tegi skoori juba 7,69 sekundit pärast avavile kõlamist. 2021. aasta veebruaris läks ta Southamptonist hooaja lõpuni laenule esiliiga klubisse AFC Bournemouth.
Debüüdi Iirimaa jalgpallikoondises tegi Long 7. veebruaril 2007 EM-i valikmängus San Marino vastu. Esimese värava lõi ta koondise särgis 26. mail 2007 sõprusmängus Boliivia vastu.
Palestiina laul

"Palestiina laul", vanemates allikates ka "Palestiinalaul" (saksa keeles "Palästinalied"), on 13. sajandi algul kirjutatud keskülemsaksakeelne laul, millest on tänini säilinud nii tekst kui ka meloodia. Laulu autor on minnesinger Walther von der Vogelweide ja see on tema tekstidest ainus, mis on olemas koos viisiga. Laulu on nimetatud kuulsaimaks saksa rüütlilauluks.
Laul kirjutati arvatavasti 1228. aasta ristiretkeks, millest Walther ise osa ei võtnud, või Viiendas ristisõjas (1217–1221).
Laulu pealkirjast.
Laulu pealkiri "Palästinalied" ilmub esmakordselt meloodia interpreteerimist käsitlevas artiklis 1912. aastal (R. Wustmann, "Walthers Palästinalied", Sammelbände der internationalen Musikgesellschaft 13, lk 247–250). Seega pole tegemist laulu loomise ajast ega autorilt pärit pealkirjaga, vaid uusaegsega. Eestikeelsetes muusikaajaloo käsitlustes on kasutatud pealkirja nii kujul "Palestiina laul" kui ka kujul "Palestiinalaul".
Allikad.
"Palestiina laul" leidub järgmistes käsikirjades:
Teistes nimetatud allikates on salme kolmteist, aga lisatud nelja puhul on Walther von der Vogelweide autorsus vaieldav.
Muusika.
Vanim meloodiavariant leidub nn Münsteri fragmendil (Münster, Landesarchiv Nordrhein-Westfalen/Staatsarchiv, Msc. VII, 51), mis pärineb 14. sajandi esimesest poolest, ajast sadakond aastat pärast Walther von der Vogelweide surma. Codex Buranuses on teksti esimese salmi kohale märgitud vaid joonteta neumad, mis ei ütle meloodia kohta palju. Münsteri fragmendi järgi rekonstrueeritud meloodia vorm ab ab cdb vastab ringkantsoonile ja laseb oletada Prantsusmaa trubaduuride eeskujusid, näiteks on nähtud sarnasust Jaufré Rudeli kantsooniga "Lanquan li jorn son lonc en may".
Tekst.
"Palestiina laulu" tekst on keskülemsaksa keeles ja keskendub religioossetele teemadele. Kõneldes justkui pühale maale rännanud palveränduri vaatepunktist, jutustab see Jeesuse elust, nagu see seisab kristlikus pühakirjas, aga laulus võib näha ka teatavat poliitilist ambitsiooni. Walther kujutab kristlaste liikumist Palestiinasse, kusjuures tema lüüriline mina nagu osaleks ristiretkes. Salmis "Kristen, juden unde heiden jehent, daz diz ir erbe sî", milles ta kolme religiooni ("heiden" 'paganad' tähistab muslimeid) püüdluste kõrvutuses annab õiguse kristlastele, esitab luuletaja oma kaasajale iseloomuliku arvamuse. Kuigi mõned varasemad autorid on just sellele salmile viidates näinud "Palestiina laulus" ka ristisõjalaulu, osutab uurija Henry Hope, et tekst mitte ei kutsu kristlasi relvile, vaid pigem relvadest ära pöörduma, sest Jumal tagab kristlastele õiglaselt nende õiguse pühale maale.
Laulu käekäik tänapäeval.
Lisaks asjaolule, et "Palestiina laulu" kui saksa keskaegset rüütlilaulu on esitanud igasugused vanamuusikaansamblid, sai laul ka 1980.–1990. aastate lõpul eriti Saksa neofolk-, folkrokk-, folk-metal- jt ansamblite repertuaaris väga populaarseks. Salvestisi:
Bothel

Bothel on vald Saksamaal Alam-Saksi liidumaal Rotenburgi kreisis.
Valla pindala on 16,75 km². 31. detsembril 2017 elas seal 2375 inimest. Vald asub Stade geesti piirkonnas. Bothel asutati lähedalasunud "Trocheli metsa" tööliste poolt. Nimi tuletati "Borstelist", mis on vanasaksi keeles ja tähendab "väikest metsa".
Bothel kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Bothelist, sai uue 1823. aastal loodud Stade regiooni osa.
Täna on kogukonnas vanalinna osa, milles tüüpilised Alam-Saksi talumajad, ja moodne keskus, kus raekoda, koolid ja poed. Nii on Bothel oluline ümberkaudsetele küladele.
Brockel

Brockel on vald Saksamaal Alam-Saksi liidumaal Rotenburgi kreisis.
Valla pindala on 25,12 km². 31. detsembril 2017 elas seal 1340 inimest.
Brockel kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Brockelist, sai uue 1823. aastal loodud Stade regiooni osa.
Hemsbünde

Hemsbünde on vald Saksamaal Alam-Saksi liidumaal Rotenburgi kreisis.
Valla pindala on 22,33 km². 31. detsembril 2017 elas seal 1147 inimest.
Hemsbünde kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Hemsbündest, sai uue 1823. aastal loodud Stade regiooni osa.
Hemslingen

Hemslingen on vald Saksamaal Alam-Saksi liidumaal Rotenburgi kreisis, mis kuulub valdade ühendusse Bothel.
Valla pindala on 27,46 km². 31. detsembril 2017 elas seal 1415 inimest.
Hemslingen kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Hemslingenist, sai uue 1823. aastal loodud Stade regiooni osa.
Kirchwalsede

Kirchwalsede on vald Saksamaal Alam-Saksi liidumaal Rotenburgi kreisis.
Valla pindala on 36,9 km². 31. detsembril 2017 elas seal 1161 inimest.
Kirchwalsede kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Kirchwalsedest, sai uue 1823. aastal loodud Stade regiooni osa.
Westerwalsede

Westerwalsede on vald Saksamaal Alam-Saksi liidumaal Rotenburgi kreisis.
Valla pindala on 20,11 km². 31. detsembril 2017 elas seal 720 inimest.
Westerwalsede kuulus 1180. aastal rajatud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik vürstkonna, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas vürstkonna reaaluniooni ning vürstlikust territooriumist, sealhulgas Westerwalsedest, sai uue 1823. aastal loodud Stade regiooni osa.
Ibibio keel

Ibibio keel on Benue-Kongo keelte Cross Riveri rühma kuuluv keel, mida emakeelena räägivad ibibiod Nigeeria Akwa Ibomi osariigis.
Ibibio on toonikeel. Keeles on 2 tooni (kõrge ja madal), 7 vokaalfoneemi ja 13 konsonantfoneemi.
Ibibio keelt räägib emakeelena umbes 5,5 miljonit inimest ja teise keelena umbes 4,5 miljonit inimest.
James Ward-Prowse

James Michael Edward Ward-Prowse (sündinud 1. novembril 1994 Portsmouthis) on Inglismaa jalgpallur. Ta mängib poolkaitsjana Premier League'i klubis West Ham United.
Ward-Prowse liitus Southamptoni noortesüsteemiga 2003. aastal. Southamptoni põhimeeskonnas debüteeris ta 2011. aastal 16-aastaselt. Inglismaa kõrgliigas mängib ta Southamptoni meeskonnas alates hooajast 2012–13.
2015. aasta jaanuaris sõlmis ta Southamptoniga uue viie ja poole aasta pikkuse lepingu. 11. aprillil 2015 lõi ta mängus Hull City vastu oma esimese värava Inglismaa kõrgliigas.
Debüüdi Inglismaa jalgpallikoondises tegi ta 22. märtsil 2017 sõprusmängus Saksamaa vastu.
2023. aastal siirdus ta West Ham United FC-sse. Tema üleminekusumma on umbes 35 miljonit eurot.
Kalju Kask

Kalju Kask (13. detsember 1929 Tallinn – 30. juuni 2021 Tartu maakond) oli eesti puuviljandusteadlane (pomoloog) ja sordiaretaja.
Hariduskäik.
Ta lõpetas 1949. aastal kuldmedaliga Tallinna 10. Keskkooli.
Ta õppis aastatel 1949–1951 Tartu Riiklikus Ülikoolis botaanikat ja aiandust. Lõpetas 1955. aastal Eesti Põllumajanduse Akadeemia agronoomiateaduskonna aianduse erialal. 
Bioloogiakandidaat (1965); põllumajandusdoktor (1974, Läti Põllumajanduse Akadeemia, kinnitatud 1976).
Töökäik.
Olnud 1955–1956 Kostivere sovhoosi osakonnajuhataja, 1956–1957 ENSV Teaduste Akadeemia Tallinna eksperimentaalbaasi aednik, 1957–1961 ja 1964–1970 ENSV Teaduste Akadeemia eksperimentaalbioloogia instituudi teadur, 1970–1988 Eesti Maaviljeluse ja Maaparanduse Teadusliku Uurimise Instituudi Polli katsebaasi vanemteadur, 1988–1995 peateadur.
Aastatel 1995–1997 oli ta Eesti Põllumajandusülikooli Polli aianduse instituudi peateadur, aastast 1997 vanemteadur, aastast 2005 Eesti Maaülikooli põllumajandus- ja keskkonnainstituudi Polli Aiandusuuringute Keskuse vanemteadur.
Teadustöö.
Uurimusi viljapuude arengubioloogia, viljapuusortide, viljapuusordiaretuse (sh mutatsioonaretuse), dendroloogia ning puuvilja- ja marjakultuuride geenivaramute ja nende säilitamise kohta. Uurinud ka hariliku käokulla ("Helichrysum arenarium") levikut Eestis. 
Rikastanud Eesti puuviljandust, aklimatiseerides uusi kultuure. Aretanud koos Aleksander Siimoniga õuna- ('Tiina', 'Lembitu') ja pirnisorte ('Pepi', 'Miku') ning koos Johan Eichfeldiga maguskirsisorte ('Meelika', 'Nord' ja 'Priima').
Karoliina

Karoliina on baar Tallinna vanalinnas aadressil Harju tänav 6.
Baari interjööri tegid 1968 Väino Tamm ja Vello Asi.
Aadu Luukase Sihtasutus

Aadu Luukase Sihtasutus oli aastatel 2007–2019 tegutsenud Eesti sihtasutus, mis andis välja Aadu Luukase missioonipreemiat.
Ernst Jaaksoni mälestusfond

Ernst Jaaksoni mälestusfond on Tartu Ülikooli Sihtasutuse hallatav Eesti fond, mille eesmärk on stipendiumiga (Ernst Jaaksoni mälestusfondi stipendium) toetada välismaal kraadiõppes õpinguid või teadusuuringuid jätkavaid eesti rahvusest doktorante, teadureid ja õppejõude, et kasvatada tugev akadeemiline järelkasv Tartu Ülikooli teadlaskonnale.
Stipendiume jagatakse alates 2001./2002. õppeaastast.
Mälestusfondi loomine.
Eesti välispoliitika "grand old man" Ernst Rudolf Jaakson pärandas oma testamendis Tartu Ülikoolile Eesti soost üliõpilastele stipendiumide maksmiseks 8 678 417 krooni. Tartu Ülikool usaldas Ernst Jaaksoni testamendiga pärandatud raha haldamise Tartu Ülikooli Sihtasutusele, mis hakkas vastavalt Ernst Jaaksoni soovile pärandatud summast igal aastal välja maksma stipendiume välismaal kraadiõppes õpinguid jätkavatele Eesti rahvusest üliõpilastele eesmärgiga kasvatada tugevat akadeemilist järelkasvu Tartu Ülikooli teadlaskonnale. Stipendiumifondi põhikapitali hoitakse puutumatuna ja stipendiume makstakse välja vaid põhikapitali investeerimisest saadavast tulust. 2000. aasta detsembris kirjutasid Tartu Ülikooli rektor Jaak Aaviksoo ja Tartu Ülikooli Sihtasutuse esimees alla Ernst Jaaksoni testamendis Tartu Ülikoolile pärandatud summade üleandmise lepingule ja Ernst Jaaksoni stipendiumifondi statuudile.
Ciaran Clark

Ciaran Clark (sündinud 26. septembril 1989 Harrow's) on Inglismaal sündinud Iirimaa jalgpallur. Ta mängib Inglismaa esiliigaklubis Sheffield United ja Iirimaa jalgpallikoondises. Ta mängib põhiliselt keskkaitsjana, kuid võib mängida ka keskpoolkaitsja või vasakkaitsjana.
Ta alustas klubikarjääri Aston Villas, mille noortesüsteemiga liitus ta 2000. aastal. Klubi põhimeeskonnas debüteeris ta 2009. aastal. Alates hooajast 2010–11 kuulus ta Aston Villa põhikoosseisu. Esimese värava Inglismaa kõrgliigas lõi ta 27. novembril 2010 mängus Arsenali vastu. Clark mängis Aston Villas kuni hooajani 2015–16, mil Aston Villa jäi liigas viimaseks ja langes esiliigasse.
2016. aasta augustis sõlmis ta lepingu Inglismaa esiliigasse kuuluva Newcastle Unitediga. Hooajal 2016–17 tuli Newcastle United esiliiga võitjaks ja tõusis Premier League'isse. 2017. aastal valiti Clark Newcastle Unitedi aasta mängijaks. 2022. aasta juulis läks ta Newcastle Unitedist üheks hooajaks laenule Sheffield Unitedi.
Clark mängis Inglismaa noortekoondistes, kuid täiskasvanuna otsustas hakata esindama Iirimaad. Debüüdi Iirimaa jalgpallikoondises tegi Clark 8. veebruaril 2011 sõprusmängus Walesi vastu. Esimese värava lõi ta koondise särgis 6. veebruaril 2013 sõprusmängus Poola vastu. Ta kuulus Iirimaa koondisse 2016. aasta Euroopa meistrivõistlustel.
Joselu

José Luis Mato Sanmartín (enam tuntud lihtsalt kui Joselu; sündinud 27. märtsil 1990 Stuttgardis) on Hispaania jalgpallur, kes mängib ründajana Katari kõrgliiga klubis Al-Gharafa ja Hispaania jalgpallikoondises.
Ta alustas klubikarjääri Celta de Vigos, mille noortesüsteemiga liitus ta 2002. aastal. 2009. aastal tegi ta debüüdi klubi põhimeeskonnas. 2009. aasta suvel ostis Joselu mängijaõigused Madridi Real, kuid ta jäi hooajaks 2009–10 veel laenule Celta de Vigosse. Hooaegadel 2010–11 ja 2011–12 mängis ta Madridi Reali duubelmeeskonnaga Hispaania kolmandas liigas. Hooajal 2011–12 oli ta 26 väravaga liiga suurim väravakütt. Ainsa mängu Madridi Reali põhimeeskonnas Hispaania kõrgliigas tegi ta 21. mail 2011 mängus Almería vastu.
2012. aastal suundus Joselu Saksamaale, mängides kolmel hooajal Saksamaa kõrgliigaklubides Hoffenheim, Frankfurdi Eintracht ja Hannover 96.
2015. aasta juunis suundus ta Inglismaale ja liitus sealse kõrgliigaklubiga Stoke City. Hooajal 2016–17 mängis ta laenulepingu alusel Deportivo de La Coruña meeskonnas taas Hispaania kõrgliigas.
2017. aasta juunis sõlmis ta kolmeaastase lepingu Inglismaa kõrgliigaklubiga Newcastle United. Kahe hooajaga lõi ta Inglismaa kõrgliigas kuus väravat.
2019. aasta juulis naasis ta Hispaania kõrgliigasse, liitudes Deportivo Alavésiga. Kolme hooajaga lõi ta Hispaania kõrgliigas 36 väravat. 2022. aasta juunis sõlmis ta kolmeaastase lepingu Espanyoniga. Suvel 2023 siirdus ta 500 000 euro eest laenulepingu alusel tagasi Madridi Reali.
Suvel 2024 siirdus ta 1,5 miljoni euro eest Al Gharafasse.
1. Liga

1. Liga, 1. liga, I Liga või Erste Liga võib tähendada järgmist:
2. Liga

2. Liga, 2. liga või II Liga võib tähendada järgmist:
Hein Vergo

Hein Vergo (aastani 1934 Theodor (ka Teodor või Feodor) Taalmann (ka Thaalmann); 1900 – 1998) oli eesti õpetaja ja koolijuht.
1922. aastal lõpetas ta Tallinna Õpetajate Seminari. 1922–1924 töötas ta Vändra Gümnaasiumi õpetajana, 1924–1932 Haljava kooli õpetajana, 1932–1942 Jõelähtme valla Neeme algkooli juhatajana. Aastatel 1940–1941 ja 1945–1947 oli ta Haljava 7-klassilise kooli direktor, 1949–1960 Aruküla kooli direktor.
Tunnustus.
Eesti NSV Ülemnõukogu Presiidiumi 16. juuli 1950 otsusega võeti talt Eesti NSV teenelise õpetaja aunimetus ära, sest EK(b)Psse astumisel oli ta varjanud enda varasemat kuulumist Isamaaliitu. Teenelise õpetaja aunimetus taastati Eesti NSV Ülemnõukogu Presiidiumi 27. oktoobri 1956 seadlusega.
2000. aasta rahvaloendus (täpsustus)

2000. aasta rahvaloendus toimus mitmes riigis:
Ryan Bennett

Ryan Bennett (sündinud 6. märtsil 1990 Graysis) on Inglismaa jalgpallur, kes mängib keskkaitsjana Inglismaa esiliiga klubis Swansea City.
Ta alustas klubikarjääri 2007. aastal Grimsby Townis. Ta mängis klubi põhimeeskonnas neljal hooajal Inglismaa tugevuselt neljandas liigas. 2009. aastal valiti ta Grimsby Towni aasta mängijaks.
2009. aasta oktoobris suundus ta laenule esiliiga klubisse Peterborough United. 2010. aasta jaanuaris sõlmis ta klubiga püsiva lepingu.
2012. aasta jaanuaris alustas Bennett esmakordselt mängimist Inglismaa kõrgliigas, sõlmides lepingu Norwich Cityga. 20. aprillil 2013 lõi ta mängus Readingu vastu oma esimese värava Inglismaa kõrgliigas. Norwich Citys mängis Bennett kokku kuuel hooajal, millest neljal hooajal Premier League'is.
2017. aasta mais sõlmis ta kolmeaastase lepingu Wolverhampton Wanderersiga. Hooajal 2017–18 tuli Wolverhampton Wanderers Inglismaa esiliiga võitjaks ja tõusis Premier League'i. 2018. aasta detsembris pikendas Bennett lepingut klubiga kuni 2021. aasta juunini. 19. jaanuaril 2019 lõi ta Premier League'is esimese värava Wolverhampton Wanderersi särgis – see oli pärast 2012. aastast Premier League'is esimene Wolverhampton Wanderersi värav, mille lõi Inglismaa jalgpallur. Hooaja 2019–20 teises pooles oli Bennett laenul Leicester Citys.
2020. aasta oktoobris sõlmis ta lepingu Swansea Cityga.